|  |  |  |
| --- | --- | --- |
| COST | European Cooperation in Science and Technology |  | C:\Users\User\AppData\Local\Temp\Rar$DIa0.725\Logo_MI25let_EN.png |

Ljubljana, 10. marec 2016

**Vabilo & sporočilo za javnost**

**Razprave o prostituciji in seksualnem delu v Ljubljani**

V okviru evropske mreže ProsPol '**Comparing European Prostitution Policies: Understanding Scales and Cultures of Governance’** ('Primerjava evropskih politik do prostitucije: razumevanje obsegov in kultur vladovanja') ([www.prospol.eu](http://www.prospol.eu)) bo potekalo šesto srečanje v Ljubljani od **21. do 23. marca 2016**, v organizaciji Mirovnega inštituta. Namen mreže je v izmenjavi in širjenju znanj o politikah do prostitucije v Evropi. ProsPol je pričel delovati leta 2013 in bo kot inovativna platforma, namenjena izboljšanju razumevanja politik do prostitucije, deloval do leta 2017. Mrežo koordinira Univerza v Essexu in vodi **dr. Isabel Crowhurst**. Finančno jo podpira mehanizem COST.

Tokratno srečanje članov in članic mreže, ki prihajajo iz vse Evrope, mreža pa ima tudi globalno članstvo, poteka v Sloveniji, ki v razpravah o seksualnem delu v mednarodnem prostoru ostaja relativno nevidna. Gostiteljica dogodka je **dr. Mojca Pajnik**, ki bo skupaj z **mag. Mojco Frelih** in **dr. Iztokom Šorijem** organizirala sestanek in več javnih dogodkov, namenjenih premislekom o prostituciji in seksualnemu delu.

V ponedeljek, **21. marca** bodo med **14.30 in 18.30** uro na sedežu Zveze svobodnih sindikatov v Ljubljani (Dalmatinova 4, 6. nadstropje) potekala javna predavanja na temo **seksualnega dela in javnega zdravja.** Predavale bodo: **dr. Gillian Abel**, Univerza Otago, Nova Zelandija, **dr. Lucy Platt**, Londonska šola za higieno in tropsko medicino, VB in **dr. Agata Dziuban**, Univerza Jagiellonian, Poljska in Mednarodni komite za pravice seksualnih delavk in delavcev (ICRSE).

V sredo, **23. marca** bo med **10.00 in 12.00** uro v Pritličju (Mestni trg 2, Ljubljana) potekala **razprava o prostituciji in seksualnem delu v srednji in vzhodni Evropi in na Balkanu**, ki jo soorganizirata [Mirovni inštitut](http://www.mirovni-institut.si/) (<http://www.mirovni-institut.si/>) in [Mednarodni komite za pravice seksualnih delavk in delavcev v Evropi](http://www.sexworkeurope.org) (ICRSE, International Committee on the Rights of Sex Workers in Europe, [http://www.sexworkeurope.](http://www.sexworkeurope.org/)org). Diskutirali bodo: **Boglárka Fedorkó**, Madžarska zveza seksualnih delavcev in delavk (SZEXE), **Roxana Vasi**, seksualna delavka, sodeluje tudi z Mrežo za zagovorništvo pravic seksualnih delavcev in delavk (SWAN); **Agata Dziuban**, Univerza Jagiellonian, Poljska, ICRSE in program STACJA, **Mario Knezevic**, direktor nevladne organizacije Sloboda prava, Srbija in **dr. Roman Kuhar**, Filozofska fakulteta Univerze v Ljubljani in Legebitra.

Okroglo mizo bosta moderirala **Mojca Pajnik**, Mirovni inštitut in **Luca Stevenson**, seksualni delavec in koordinator ICRSE. Uvodni nagovor bo imela **Metka Naglič**, Amnesty international Slovenija.

V Pritličje vabljeni tudi na razstavo del o seksualnem delu in prekarnih ekonomijah **Tadeja Pogačarja**, ustanovitelja [P.A.R.A.S.I.T.E. muzeja sodobnih umetnosti](http://www.parasite-pogacar.si/) (<http://www.parasite-pogacar.si/>). Umetnik je razstavo **CODE:RED** **Publicité** pripravil posebej za to srečanje. Razstava bo odprta do **17. aprila**.

Vabimo vas tudi k spremljanju razprav **Seksualni delavci in delavke govorijo: kdo posluša?** iz serije [Onstran trgovanja z ljudmi in suženjstva](https://www.opendemocracy.net/beyondslavery), ki jo na portalu OpenDemocracy (<https://www.opendemocracy.net/beyondslavery>) urejata članici ProsPol Giulia Garofalo Geymonat in PG Macioti.

Diskusije v ponedeljek in sredo – potekale bodo v angleškem jeziku –, kot tudi razstava **CODE:RED** **Publicité** so odprti za javnost.

Zaradi lažje organizacije vas prosimo, da svojo prisotnost (do 18. marca) sporočite na elektronski naslov: [mojca.frelih@mirovni-institut.si](mailto:mojca.frelih@mirovni-institut.si) Sporočite tudi, katerega dogodka se boste udeležili.

VLJUDNO VABLJENI\_E!